Update: 10:13AM SA koto oqo na i kuri ni tukutuku nei Talatala Basilio Kalokalodromu mai na lotu Baptist e na talaucaka tiko na nona vakavinavinaka vua na wekana mai Lautoka mo Samuela Timoci e na nona vakaraitaka na Kalou ka tukuna ni yacana ko SA BULA KO I AU VAKA I AU e na i Lalakai na i ka 28 ni Me, 2014.
Sa i koya oqo na kena i kuri.
Au rokova na gagadre oqo ni sa i koya oqo na gagadre me tu vei kewda na tamata (tabu saka yani) ni Kalou e na qai muria e so na gaunisala me rawa ni da kilai koya kina.
Ia, me da sa rai sara mada ki na i Vola Tabu ko cei ko Jisu?
O koya e Kalou ka sega ni vakaitekitekivu me vaka e vola vaka oqo ko Joni ena 1:1:-
E na i vakatekivu e sa bula ko koya na Vosa.
(2) E rau sa tiko vata ko koya oqo kei na Kalou.
Sa na rawa ni da kila e ke ni saga ni vakaitekitekivu ko Jisu.
E kaya tale vaka oqo ko Joni e na Joni 1:18 - E sega e dua na tamata sa raica na Kalou e na dua na gauna, na luvena ga e dua bau sa vakatubura ko koya, sa tiko e na loma sere i tamana sa tukuni koya.
Eda vakadeitaka e ke ni luve ga ni Kalou e tukuni Tamana tiko, sa i koya ga e vakaraitaki koya e ke ni luve ga ni Kalou e tukuni Tamana tiko, sa i koya ga e vakaraitaki koya tiko e na Veiyalayalati Makawa.
Sa i koya na i karua ni lewe tolu Vakalou e vakaraitaki koya tikoe na so na vanua e vakaraitaki koya me vaka na Agilosi ni Turaga.
Vakatekivu 16:7 - A sa kunei koya na Agilosi ni Turaga mai na dua na mata ni wai mai na vanua liwa, ia, mai na mata ni wai e na sala ki Suri.
(8) A sa kaya ko koya, i Eka na vada i Serai, ko sa lako mai vei ?
Ko sa lako talega ki vei? A sa kaya au sa drotaka Serai na noqu Marama.
(9) A sa kaya vua na Agilosi ni Turaga mo lesu tale mada vua na nomu marama ka vakamalumalumutaki iko vua
(10) Sa kaya talega vua koya na Agilosi ni Turaga, au na vakalevutaka na nomu kawa kla na sega ni wili rawa e na vuku ni kena levu.
Sa kaya talega vua ko koya na Agilosi ni turaga, raica ko sa bukete ko na vakasucuma talega e dua na gonetagane, ia, ko na vakayacani koya mada ko Isimeli ni sa kila na nomu rarawa na Turaga.
(12) Ia, e na tramata kila ko koya, a ligana e na via vakacacana na tamata kecega.
(13) A sa vakatoka ko koya na yaca ni Turaga ka vosa vua, Kemuni na Kalou ka raici au tiko ni sa kaya.
E ke takega kau sa sega li ni raici koya ka dau vakaraici au?
E na i Vakatekivu 22:11 - A sa kaci vua mai lomalag ko koya na Agilosi ni Turaga a sa kaya i Eparama , i Eparama! A sa kaya, ko i au ga noqu Turaga.
(12) A sa kaya ko koya , mo kakua ni dodoka na ligamu vua na gone, ia, mo kakua ni kitaka e dua na ka niu sa qai kila ko sa rerevaka na Kalou, ni ko sa sega ni bureitaka vei au na luvemu, na luvemu edua bau ga.
Tikina e 13 - A sa tacake ko Eparama ka rai voli ka raica sa tiko mai dakuna e dua na sipi tagane sa tacori e na kau na kena i leu, a sa laki taura mai na sipi tagane ko Eparama ka vakacabora me i soro kama me i sosomi kei luvena.
Tikina e 14: - A sa vakatoka na yaca ni tikina ko ya ko Eparama na Turaga Jaire me vaka ga sa kainaki ka yacova na siga oqo mai na ulunivanua, e na vakarautaka na Turaga.
(15) A sa kaci vakarua mai lomalagi ko koya na Agilosi ni Turaga (16) ka kaya sa vaka na Turaga.
Au sa bubuli ki na yacaqu ni ko sa cakava na ka oqo ka sa sega ni bureitaka na luvemu, na luvemu e dua bau ga.
(17) Au na vakalougatataki iko vakalevu ka vakavuataka vakalevu na nomu kawa, me ra vaka na kalokalo ni lomalagi kei na nuku mai matasawa, ia, e na taukena na matamata ni koro, ni nodra meca ko ira na nomu.
(18) E na kalougata talega na veimatanitu e vuravura e na nomu kawa ni ko a vakarorogo ki na domoqu.
E na qai kuri tale yani.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn